open-index/open-wikipedia-markdown huggingface dataset:
Stjepan Filipović

**Stjepan Filipović** (* 27. január 1916, Opuzen, Chorvátsko – 22. máj 1942, Valjevo, Srbsko) bol juhoslovanský komunistický partizán chorvátskej národnosti.

## Život
Vyrastal v Mostare. Členom Komunistickej strany Juhoslávie sa stal v roku 1940 a vzápätí sa zapojil do partizánskeho hnutia vedeného Josipom Brozom Titom, ktoré bojovalo proti nemeckým, talianskym i bulharským okupantom, ustašovskému fašistickému hnutia a tzv. četníkom, nacionalistickému srbskému hnutiu.

Bol popravený v máji 1942 v okupovanom Valjeve. Na šibenici zovrel obe ruky v päsť a zvolal heslo *Smrť fašizmu, sloboda národu!*, ktoré bolo heslom Titovho partizánskeho hnutia. Bol pritom aj vyfotografovaný. Keď bola fotografia po vojne zverejnená, Filipović sa stal symbolom odbojového hnutia a bol vyhlásený národným hrdinom Juhoslávie.

## Referencie

## Iné projekty

## Externé odkazy
*Filipović Avrama Stjepan na stránkach knižnice Národných hrdinov Juhoslávie 
*Narodni HERO Jugoslavije, Mladost, Belgrade, 1975 

## Zdroj

Kategória:Juhoslovanské osobnosti druhej svetovej vojny
Kategória:Partizáni
Kategória:Obete druhej svetovej vojny
Kategória:Narodenia v 1916
Kategória:Úmrtia v 1942
Kategória:Popravení obesením
Malostranská beseda

náhľad|Malostranská beseda (prvá vľavo)
**Malostranská beseda** respektíve bývalá **Malostranská radnica** je neskoro renesančná budova v Prahe 1, ktorá sa nachádza na Malostranskom námestí č. 21 v centre Malej Strany. Bývalá radničná budova dnes slúži už po mnoho rokov ako spoločenský klub a koncertná sála. Ide o jedno z kultúrnych centier Malej Strany, ktoré sa nachádza, okrem iného, ​​tiež na hlavnej turistickej trase prechádzajúcej starou Prahou od Prašnej brány cez Staromestské námestie cez Karlov most na Malú Stranu a odtiaľ potom ďalej na Pražský hrad.

## Rekonštrukcia 2006 – 2009
náhľad|Pohľad na Malostranskú besedu v priebehu rekonštrukcie
V rokoch 2006 až 2009 prešla bývalá radničná budova rozsiahlou rekonštrukciou. Podľa pôvodných plánov mala rekonštrukcia začať už v roku 2004 a byť dokončená koncom roka 2005, ale pri prieskumoch vyšlo postupne najavo, že dom je v oveľa horšom stave, ako sa pôvodne predpokladalo a celá rekonštrukcia nakoniec zabrala viac ako tri roky. Vo veľmi zlom stave bol napríklad jedinečný renesančný krov, ktorý sa nakoniec podarilo reštaurátorom za použitia dobových tesárskych techník zachrániť. Veľmi významným zásahom do vzhľadu bola obnova veží, ktoré sa na Malostranskej besede nachádzali od 17. storočia do roku 1828, kedy boli, pravdepodobne kvôli nestabilite, odstránené. Opätovnému umiestneniu veží predchádzala dlhá verejná aj odborná diskusia o zmysluplnosti a správnosti takéhoto zásahu do vzhľadu Malostranského námestia. Problematické bolo aj samotné technické riešenie osadenia veží, pretože pôvodná budova z 15. storočia nebola konštruovaná tak, aby veže uniesla a až v 17. storočí bol inštalovaný drevený systém, ktorý roznášal hmotnosť veží do celej konštrukcie budovy. Tento systém bol pri poslednej rekonštrukcii odstránený a nahradený systémom oceľovým.

## Literatúra
* 
* 

## Pozri aj
* Staromestská radnica
* Novomestská radnica
* Hradčanská radnica

## Iné projekty

## Externé odkazy
* Všetko o vzniku a histórii bývalej radničnej budovy  
* Malostanská beseda na stránkach Pražskej informačnej služby 
* Informácie o oprave budovy na serveri ARCHIWEB
* Článok na stránkach Radia Praha

## Zdroj

Kategória:Kultúrne pamiatky v Prahe
Kategória:Malá Strana
Empire of the Sun

**Empire of the Sun** je austrálska elektronická dvojica zo Sydney, ktorá vznikla v roku 2008. Jej členmi sú dlhoroční spolupracovníci Luke Steele z alternatívnej rockovej skupiny The Sleepy Jackson a Nick Littlemore z elektronickej skupiny Pnau.

Ich debutový album *[[Walking on a Dream]]* z roku 2008 ich dostal do väčšieho povedomia, pričom vyhral sedem cien ARIA Award, bol certifikovaný dvomi platinovými platňami v Austrálii a zlatou platňou v USA. Z albumu bol vydaný singel „We Are the People“, ktorý dosiahol 14. miesto v rebríčku UK Singles Chart.

Druhý štúdiový album s názvom *[[Ice on the Dune]]* bol vydaný dňa 14. júna 2013 v Austrálii, a predchádzal mu singel „Alive“. Dvojica má v súčasnosti podpísané nahrávacie zmluvy s EMI Australia a Virgin Records.

## Diskografia
### Štúdiové albumy

### Single

## Členovia počas koncertných vystúpení
* Luke Steele – hlavné vokály, gitara, klávesy
* Nick Littlemore – synthetizátor
* Surahn Sidhu – gitara, sprievodný spev, perkusie
* Tony Mitolo – bicie

## Referencie

## Iné projekty

## Externé odkazy
* Oficiálna webstránka

## Zdroj

Kategória:Austrálske elektronické hudobné skupiny
Kategória:Elektronické hudobné dvojice
Kategória:Hudobné skupiny z 2007
Kategória:Elektronickorockové hudobné skupiny
Kategória:Synthpopové hudobné skupiny
Kategória:Dvojice v hudbe
Kategória:Interpreti Astralwerks
Hippodamas

**Hippodamas** (*Hippodamas*) môže byť v gréckej mytológii:
*syn Achelóa a Perimédy, pozri Hippodamas (syn Achelóa)
*syn trójskeho kráľa Priama, pozri Hippodamas (syn Priama)
Caspar van Baerle

**Caspar van Baerle** (* 12. február 1584, Antverpy, Belgicko – † 14. január 1648, Amsterdam, Holandsko) bol holandský humanista, teológ, historik a básnik. Latinská podoba jeho mena je **Casparus Barlaeus**.

## Životopis
Bol synom pisára Caspara van Baerle a jeho manželky Cornelie Eerdewijnsovej. Študoval teológiu na univerzite v Leidene a promoval z medicíny na univerzite v Caen. V roku 1641 sa stal profesorom filozofie v Amsterdame. Jeho latinské básne boli vysoko cenené. Priatelil sa s Hooftom a Stapelom a písal si s Huygensom a Descartom.

## Dielo
* 1625 *Manes Auriaci*
* 1628 *Hymnus ad Christum* 
* 1628 *Poemata* 
* 1639 *Medicea hospes* 
* 1647 *Rerum in Brasilia et alibi gestarum* 
* 1651 *Verschiedene Niederdeutsche Gedichte*
* 1643 *Faces augustae*

## Iné projekty

## Externé odkazy
* Caspar Barlaeus na let.leidenuniv.nl
* Caspar Barlaeus na dbnl.org

## Zdroj
* 

Kategória:Holandskí básnici
Kategória:Holandskí teológovia
Kategória:Osobnosti z Antverp
Peruánske národné futsalové družstvo mužov

**Peruánske národné futsalové družstvo mužov** je národné družstvo mužov, ktoré reprezentuje Peru v medzinárodných futsalových súťažiach a priateľských zápasoch. Funguje pod záštitou *Federación Peruana de Futbol * (FPF). Prvý medzinárodný zápas absolvovalo už v roku 1986. V júli 2018 mu patrilo vo svetovom futsalovom rebríčku 36. miesto. 

## Vrcholné podujatia
Na majstrovstvá sveta FIFA sa peruánskemu družstvu nepodarilo ani raz kvalifikovať. Ani zo 4 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo na 7. mieste (postupovali 4 družstvá). 

Na juhoamerických majstrovstvách nepostúpilo nikdy zo základnej skupiny medzi najlepšie 4 družstvá. Najlepšie umiestnenie dosiahlo na turnajoch v rokoch 2003 a 2011, keď skončilo na 6. priečke. Na Juhoamerických hrách sa zúčastnilo dvakrát, lepší výsledok dosiahlo v roku 2018, kde obsadilo 4. miesto.

Najlepší výsledok zaznamenalo v roku 2013 na Bolivarianských hrách, ktoré hostilo práve Peru. Zo základnej skupiny postúpilo do semifinále, kde prehralo s . Následne v súboji o bronz zvíťazilo nad . Bronzové umiestnenie potom zopakovalo aj na turnaji v roku 2017 v Kolumbii.

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

;Bolivarianské hry

## Referencie

## Pozri aj
* Peruánske národné futsalové družstvo žien
* Peruánske národné futbalové mužstvo

## Externé odkazy
* Oficiálna stránka Federación Peruana de Futbol  
* Peruánsky futsalový portál *archive.org* 

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Alkathoos

**Alkathoos** (*Alkathoos*) môže byť v gréckej mytológii:
*syn Agénora a Epikasty, pozri Alkathoos (syn Agénora)
*syn elidského kráľa Pelopa, pozri Alkathoos (syn Pelopa)
*syn Aisyéta, obranca Tróje, pozri Alkathoos (Trója)
*syn kalydónskeho kráľa Porthaóna, pozri Alkathoos (syn Porthaóna)
Jana Preissová

**Jana Preissová**, rodená *Jana Drchalová*, (* 7. február 1948, Plzeň) je česká herečka.

## Životopis
Narodila sa v Plzni. Roku 1970 vyštudovala herectvo na pražskej DAMU. Potom pôsobila 20 rokov v Divadle Na zábradlí v Prahe (1970-1990), kde si zahrala napr. Mášu v *Troch sestrách*, alebo Elviru v *Donovi Juanovi*. V roku 1990 sa stala členkou činohry Národného divadla v Prahe. Objavila sa v hrách *Komédia omylov* ako Emilia, *Mária Stuartová* ako Mária Stuartová, *Eldorado* ako Gréta, či *Cymbeline* ako kráľovná. Vyučovala niekoľko rokov na pražskom konzervatóriu, kde medzi jej žiakov patrili napríklad Kateřina Winterová, alebo Zuzana Vejvodová.

Venuje sa tiež dabingu, (v rokoch 1995 a 1998 jej boli udelené Ceny Františka Filipovského), vystupuje v televíznych inscenáciách a filmoch.

Je manželkou herca Viktora Preissa a majú synov Jana (počítačový grafik) a Martina, ktorý sa tiež venuje herectvu.

## Divadelné úlohy (výber)
* 1988 August Strindberg: *Slečna Julie*, titul.Role (jh), Nová scéna, réžia Karel kríž
* 1992 G.B.Shaw: *Pygmalion*, Pani Pearceová, Národné divadlo, réžia Rudolf Hrušínský
* 2000 William Shakespeare: *Komédia omylov*, Emilie, Stavovské divadlo, réžia E.Eszenyi
* 2007 Božena Němcová: *Babička*, Kňažná Zaháňská, Národné divadlo, réžia J.A.Pitínský
* 2010 Lars von Trier: *Dogville*, Gloria, Stavovské divadlo, réžia Miroslav Krobot

## Filmografia (výber)
* *[[Rozmarné léto (film)|Rozmarné léto]]* (1968)
* *[[Zločin v šantánu]]* (1968)
* *[[Princezna Lada]]* (1969)
* *[[Manon Lescaut (báseň)|Manon Lescaut]]* (1970) (TV film)
* *[[Ako vytrhnúť veľrybe stoličku]]* (1977)
* *[[Ako dostať otecka do polepšovne]]* (1978)
* *[[Miliónová láska]]* (1987)
* *[[Tajemství]]* (1991)
* *[[Drákulův švagr]]* (1996)
* *[[Milenci a vrazi]]* (2004)
* *[[Dobrá čtvrť]]* (2005)

## Referencie


## Literatúra
* 
* 
* SMETANA, Miloš. *Jan Tříska a jeho dvě kariéry*. Praha : XYZ, 2004. str166-7, ISBN 80-903399-5-6.
* Ondřej Suchý, Oldřich Dudek: *Ljuba jako vystřižená*, Melantrich, Praha, 1986, str46, 82
* 
* Marie Valtrová: *Kronika rodu Hrušínských*, Odeon, Praha, 1994, str305, 325, ISBN 80-207-0485-X

## Externé odkazy
* 
* 
* 
* Jana Preissová na FDb.cz
* Jan Preissová na Dabingforum.cz
* Rozhovor s Janou Preissová (Michaela Hrušková, Týždenník Televízia 2005/41)

## Zdroj

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Herečky Národného divadla (Praha)
Kategória:Českí pedagógovia
Kategória:Držitelia Českého leva
Kategória:Absolventi Akadémie múzických umení v Prahe
Kategória:Osobnosti z Prahy
Kolonáda (seriál)

***Kolonáda*** je slovenský seriál, ktorý vysielala od 12. januára 2014 verejnoprávna televízia Jednotka. Prvá séria mala 13 častí a vysielala sa v nedeľu o 20:20 od 12. januára do 6. apríla 2014. Prvá časť seriálu sa uviedla s nadpriemerným trhovým podielom 18,2% (12+), kedy bola jednotkou na trhu a divákov si udržala až do poslednej časti série a stala sa na Jednotke hitom. 9. apríla RTVS oznámila, že pripravuje 2. sériu. Podľa zákulisných informácií chystali tvorcovia pri druhej sérii výraznejšie zmeny v obsadení, v seriáli sa však mali opäť objaviť Kamila Magálová, Andrea Karnasová a Marek Geišberg. Druhá séria sa vysielala od 10. januára do 3. apríla 2016, táto séria bola zároveň aj posledná.

## Postavy

## Dej

30-ročný Adam Bernát má dobrý život. Pred sebou sľubnú kariéru ortopéda, doma sa o jeho pohodlie stará skvelá mama a rozumie si aj s druhou rodinou svojho otca, najmä s jeho mladou ženou Zuzanou. Všetko však zmení jedna vášnivá noc, po ktorej sa Adam rozhodne opustiť bezpečné zázemie rodiny a veľkého mesta. Odchádza do malých kúpeľov aby začal odznova.

## Série

## Časti
### 1. séria (2014)

### 2. séria (2016)

## Produkcia
Seriál sa začal nakrúcať od polovice júla 2013 a mal trinásť častí. RTVS ho vyrábal vo vlastnej produkcii. Režisérom bol Stanislav Párnický a na seriáli spolupracoval kameraman Laco Kraus. Kolonáda sa natáčala v reálnych priestoroch, nie v štúdiu. Titulnú pieseň naspieval a zložil Peter Cmorik. Prvá časť bola odvysielaná v nedeľu 12. januára 2014 o 20:20 na Jednotke.

## Referencie

Kategória:Slovenské televízne seriály
Jaroslav Demian

Ing. **Jaroslav Demian** (* 6. február 1963, Brezno) je bývalý poslanec Národnej rady Slovenskej republiky.

Jaroslav Demian bol zvolený za poslanca NR SR vo volebnom období 2012 – 2016 za SMER-SD. Bol podpredsedom Mandátového a imunitného výbor NR SR a členom Výboru NR SR pre financie a rozpočet.

## Referencie

## Externé odkazy
* Jaroslav Demian - nrsr.sk

Kategória:Osobnosti z Brezna
Kategória:Slovenskí politici
Kategória:Politici Smeru
Kategória:Poslanci NR SR (2012 – 2016)
Tereza Brodská

**Tereza Brodská** (* 7. máj 1968, Praha) je česká herečka, dcéra herca Vlastimila Brodského a herečky Jany Brejchovej.

Svoje prvé detské roly hrala v detskom filme *[[Ať žijí duchové!]]*, kde hrala spoločne so svojím otcom a v českej sci-fi/fantasy snímke *Slečna Golem*, kde hrala so svojou matkou.

Je dvojnásobnou držiteľkou filmového ocenenia Český lev.

## Životopis
Známa je hlavne z filmu *[[Konec básníků v Čechách]]* a z televíznych seriálov *[[Ulice (seriál)|Ulice]]* a *[[Vlak dětství a naděje]]*. Hrala v Divadle J.K. Tyla v Plzni, v Činoherním klube v Prahe, v pražskom Divadle Na zábradlí. V roku 1995 dostala za úlohu Kláry vo filme *Má je pomsta* Českého leva. Menej známe je jej stvárnenie mladej ženy vo filme Evalda Schorma *Vlastně se nic nestalo*, kde rolu jej matky vytvorila jej skutočná matka Jana Brejchová. Dvojrolu si zahrala v rovnomennom filme, dostala za ňu druhé filmové ocenenie Český lev.

Jej manželom je fotograf Herbert Slavík. Majú spolu syna Samuela.

## Literatúra
* 
* 
* 

## Externé odkazy
* 
* 
* 

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:Detskí herci
Kategória:Držitelia Českého leva
Kategória:Osobnosti z Prahy
Viola Fischerová

**Viola Fischerová** (vydatá Jedličková, * 18. október 1935, Brno - † 4. november 2010, Praha) bola česká poetka a prekladateľka. Bola dcérou prof. Josefa Ludvíka Fischera.

Vyštudovala slavistiku na univerzitách v Brne a Prahe. V šesťdesiatych rokoch pracovala v literárnej redakcii Československého rozhlasu. V roku 1968 odišla so svojím budúcim manželom Pavlom Buksom (spisovateľom Karlom Michalom) do Švajčiarska, kde vyštudovala germanistiku a históriu na bazilejskej univerzite. Po smrti svojho manžela (1984) odišla do Nemecka. Tu pokračovala v spolupráci s rádiom Slobodná Európa a časopisom *Svědectví*. Od roku 1994 žila v Prahe. Do konca života odovzdávala svoje životné skúsenosti ako interpretom, tak začínajúcim nakladateľom.

Jej prvá zbierka *Propadání* nemohla v roku 1957 vyjsť, takže debutovala až roku 1993 zbierkou *Zádušní básně za Pavla Buksu*. Jej dielo sa dočkalo mnohých literárnych ocenení.

## Dielo
* *Zádušní básně za Pavla Buksu*, 1993
* *Babí hodina*, 1994/1995
* *Jak pápěří*, 1996
* *Odrostlá blízkost*, 1996
* *Divoká dráha domovů*, 1998
* *Matečná samota*, 2002
* *Nyní*, 2004 — Drážďanská cena lyriky 2006 (v nemeckom preklade)
* *Co vyprávěla dlouhá chvíle* — Magnesia Litera 2006 za najlepšiu knihu pre deti a mládež
* *Předkonec*, Fra 2007
* *Písečné dítě*, Fra 2007
* *Domek na vinici*, Fra 2009 – Magnesia Litera 2010 v kategórii poézia

## Referencie

## Externé odkazy
* Portrét na iliteratura.cz
* Medailón na Portáli českej literatúry 
* Informácie na stránkach nakladateľstve Petrov 
* Rozhovor v ''Revue Politika'' 2/2004

Kategória:Českí básnici
Karmelitánské nakladatelství

[thumb|Predajňa Karmelitánskeho nakladateľstva v [Kostelní Vydří|Kostelním Vydří]]

**Karmelitánské nakladatelství s.r.o.** je katolícky orientované české nakladateľstvo, ktoré prevádzkujú karmelitáni. Bolo založené v roku 1991, sídli v Kostelní Vydří (hoci jeho vedenie už presídlilo do Prahy) a patrí k najväčším vydavateľom náboženskej literatúry v Česku. Prevádzkuje sieť vlastných kníhkupectiev a distribúciu kníh po území celého Česka.

Príkladom vydaných autorov sú Józef Augustyn, Maria Calasanz Ziescheová, Marie Svatošová, Kateřina Lachmanová Jiří Reinsberg, Josef Pieper, Agostino Casaroli, Joachim Meisner, Jiří Šindar, Václav Vaško, Viktor Frankl, Vojtěch Kodet, Hana Pinknerová a ďalších viac než 200 autorov.

## Slovensko
[thumb|Predajňa Karmelitánskeho nakladateľstva v [Bratislava|Bratislave]]
Na Slovensku vzniklo *Karmelitánske nakladateľstvo*, s. r. o. ako dcérska spoločnosť v júli 2005. V minulosti prevádzkovalo nakladateľstvo predajňu na Medenej a *Kníhkupectvo Blumentál* na Radlinského ulici v Bratislave. Po tom čo dostalo výpoveď z priestorov na Medenej ulici dlhšie nemalo na Slovensku predajňu. V apríli, 2011 otvorili predajňu *Kníhkupectvo u kapucínov* pri kostole svätého Štefana v Bratislave. Začiatkom júla 2013 otvorili predajňu *U sv. Ondreja* v Ružomberku. Okrem predaja kníh a náboženských predmetov organizovali aj prezentácie kníh a autogramiády autorov.

V novembri 2015 z rozhodnutia českého Karmelitánskeho nakladateství vstúpilo slovenské *Karmelitánske nakladateľstvo* do likvidácie. Boli zrušené aj slovenské internetové stránky - www.kna.sk.

## Referencie

* 

## Literatúra
* Karmelitánské nakladatelství. In: 

## Externé odkazy
* Česká oficiálna stránka - karmelitanske-nakladatelstvi.cz

Kategória:Vydavateľstvá v Česku
Kategória:Vydavateľstvá na Slovensku
Kategória:Kresťanské obchody
Kategória:Kníhkupectvá
Ekvádorské národné futsalové družstvo mužov

**Ekvádorské národné futsalové družstvo mužov** je národné družstvo mužov, ktoré reprezentuje Ekvádor v medzinárodných futsalových súťažiach a priateľských zápasoch. Funguje pod záštitou *Federación Ecuatoriana de Fútbol* (FPF). Prvý medzinárodný zápas absolvovalo v roku 1992. V marci 2018 mu patrilo vo svetovom rebríčku 50. miesto. 

## Vrcholné podujatia
Na majstrovstvá sveta FIFA sa ekvádorskému družstvu nepodarilo ani raz kvalifikovať. Ani zo 4 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo až na poslednom 10. mieste (postupovali 4 družstvá). 

Na juhoamerických majstrovstvách sa zúčastnilo spolu 6-krát. Najlepšie umiestnenie dosiahlo pri svojom prvom vystúpení v roku 1992, kde skončilo štvrté, čo bolo zároveň aj posledné miesto. Na ďalších turnajoch sa nikdy zo základnej skupiny neprebojovalo medzi najlepšie 4 družstvá. Na Juhoamerických hrách dosiahlo svoj najlepší výsledok v roku 2006 po tom, čo postúpilo do semifinále turnaja a skončilo napokon na 4. priečke. V súboji o bronz prehralo tesne s .

Medailový úspech zaznamenalo v roku 2009 na Bolivarianských hrách, ktoré hostila Bolívia a kde skončilo bronzové. O 4 roky neskôr, v Peru, sa dostalo do semifinále turnaja, v ktorom prehralo s . Následne v zápase o 3. miesto aj s domácim . Najlepší výsledok dosiahlo v roku 2017, keď sa dostalo až do finále, v ktorom prehralo s domácou  a získalo striebornú medailu.

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

;Bolivarianské hry

## Referencie

## Pozri aj
* Ekvádorské národné futsalové družstvo žien
* Ekvádorské národné futbalové mužstvo

## Externé odkazy
* Oficiálna stránka Federación Ecuatoriana de Fútbol  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Adidas Brazuca

náhľad|Lopta Adidas Brazuca
**Adidas Brazuca** je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2014 v Brazílii. Slovo "brazuca" vychádza zo skratky Brazílie *BRA* a z koncovky *ZUCA*. Brazuca sa tak stala 13. generáciou lopty na futbalových majstrovstvách sveta. Lopta sa skladá zo šiestich trojrozmerne profilovaných panelov.

## Pomenovanie
Názov lopty bol predstavený v nedeľu 2. septembra 2012, po tom ako sa ukončilo hlasovanie brazílskych fanúšikov, ktorí dali najviac hlasov (77,8 %) názvu *Brazuca*. Na druhom mieste skončil názov *Bossa Nova* s 14,6 % hlasov a na treťom mieste názov *Carnavalesca* (Brazílsky karneval) so 7,6 % hlasov.

## Iné projekty

## Zdroj

Kategória:Majstrovstvá sveta vo futbale 2014
Kategória:Športové náčinie
DJ SS

**Leroy Small** (* 27. august 1970, Leicester, Anglicko), viac známy ako **DJ SS**, je anglický drum and bassový DJ a hudobný producent. Jeho meno "SS" je skratkou zo slova *Scratchenstein*, ktoré používal ako umelecké meno v časoch, keď bol hip-hopový DJ.

Pôvodne bol break dancerom a začiatkom 80. rokov začal hrať electro hudbu. V roku 1988 sa však preorientoval na produkciu v žánroch acid house, hardcore, breakbeat a nakoniec na žáner drum and bass. Jeho najväčší hit je skladba „The Lighter“ z roku 2002, ktorá dosiahla 63. miesto v rebríčku UK Singles Chart. Takisto zremixoval skladbu „No Good (Start the Dance)“ od skupiny The Prodigy.

DJ SS je tiež zakladateľom hudobného vydavateľstva Formation Records.

## Diskografia
### Albumy
* *S Files* (2005)

### Remixy
* The Prodigy - No Good (Start the Dance)

## Literatúra
* *DJ SS/Formation Records* in: Peter Shapiro: *Drum 'n' bass: the rough guide* Rough Guides, 1999 ISBN 1-85828-433-3 S. 211-213

## Referencie

## Zdroj

Kategória:Anglickí dídžeji
Kategória:Drum and bassoví hudobníci
Kategória:Kluboví dídžeji
Kategória:Remixéri
Kategória:Anglickí hudobní producenti
Kategória:Osobnosti z Leicesteru
Dresdner Lyrikpreis

**Dresdner Lyrikpreis** (doslova *Drážďanská cena lyriky*) je literárne ocenenie, ktoré udeľuje každé dva roky mesto Drážďany. Udeľuje sa českým, nemeckým, rakúskym, švajčiarskym a lichtenštajnským autorom a malo by prispievať k vzájomnej kultúrnej výmene medzi nemecky hovoriacim svetom a Českom.

## Ocenení
* 1996 Thomas Kunst
* 1998 Petr Hruška a Christian Lehnert
* 2000 Lutz Seiler
* 2002 Hendrik Rost
* 2004 Uwe Tellkamp
* 2006 Viola Fischerová a Uljana Wolf
* 2008 Christian Futscher
* 2010 Marie Šťastná
* 2012 Hartwig Mauritz
* 2014 Lea Schneider a Thilo Krause
* 2016 Guy Helminger a Simona Rackova
* 2018 Bastian Schneider a Jan Škrob
* 2020 Christoph Wenzel

## Externé odkazy
* Dresdner Lyrikpreis na Dresdner-literaturbuero.de 

## Zdroj

Kategória:Ceny za literatúru
Vilma Cibulková

**Vilma Cibulková** (* 26. marec 1963, Ostrov) je česká herečka.

## Životopis
V roku 1980 absolvovala Strednú pedagogickú školu v Karlovych Varoch a začala študovať na pražskej DAMU. Ešte počas štúdia DAMU hosťovala v Národnom divadle v Prahe. Po absolutóriu v roku 1985 hosťovala v Divadle Na zábradlí, od augusta 1985 bola elévkou ND. Od októbra roku 1985 do marca roku 1991 bola členkou činohry Národního divadla v Prahe. V rokoch 2004 až 2006 bola členkou súboru Divadla na Vinohradech, neskôr bola členkou Divadla pod Palmovkou, kde pôsobí ako hosť dodnes.

Rad úloh vytvorila aj vo filme a v televízii, kde pravidelne pôsobí.

## Ocenenia
* 2003: Český lev „Najlepší ženský herecký výkon vo vedľajšej úlohe“ – film Pupendo
* 2006: Cena Thálie

## Divadelné úlohy (výber)
* 1985: A. Vampilov: *Jednou v létě*, Valentina (a.h.), Nová scéna ND – Praha, réžia Ladislav Vymětal
* 1986: Jiří Šotola: *A jenom země bude má*, Lori, Národní divadlo, réžia František Laurin
* 1988: S. Delaneyová: *Chuť medu*, Josefina, Nová scéna ND - Praha, réžia Miroslav Macháček
* 1990: G. Spiro: *Zahrada*, Cuki, Nová scéna ND - Praha, réžia Stanislav Moša 
* 2004: William Shakespeare: *Macbeth*, Lady Macbeth, Divadlo na Vinohradech, réžia Hana Burešová a.h.

## Referencie


## Literatúra
* Z.Sílová, R.Hrdinová, A.Kožíková, V.Mohylová : *Divadlo na Vinohradoch [[1907]] - [[2007]] - Vinohradský ansámbel*, vydalo Divadlo na Vinohradech, Praha, 2007, str144, 192, ISBN 978-80-239-9604 - 3

## Externé odkazy
* 
* 
* 

## Zdroj

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Držitelia Ceny Thálie
Kategória:Držitelia Českého leva
Kategória:Absolventi Akadémie múzických umení v Prahe
Inocenc Arnošt Bláha

**Inocent Arnošt Bláha** (* 28. júl 1879, Krasoňov - † 25. apríl 1960, Brno) bol česky sociológ, filozof a pedagóg.

## Biografia
Po absolvovaní gymnázia v Pelhřimove v roku 1897, začal študovať teologický seminár v Hradci Králové, ale pretože sa stal stúpencom katolíckeho reformného hnutia, bol z neho vylúčený. Odišiel preto na filozofickú fakultu do Viedne a po roku prešiel do Prahy. Štúdiá dovŕšil v Sorbonne v Paríži a stal sa stredoškolským profesorom, ktorý vystriedal mnoho pôsobísk. Učil na pražskom Žižkove, v Litomyšli a v Novom Meste na Morave.

V rokoch 1908-1909 si vzal študijnú dovolenku, odišiel do Francúzska a v Paríži sa stal žiakom Émila Durkheima, najväčšej vedeckej autority v sociológii 20. storočia, ktorý bol priekopníkom sociologického pozitivizmu. Doktorát z tejto vedeckej disciplíny obhájil v Prahe a vedeckú habilitácii potom získal v Brne, kde bol od roku 1924 riadnym profesorom sociológie.

Nežil len pedagogickou prácou a vedou, zaoberal sa aj prácou literárnou. Na začiatku storočia vydal dve básnické zbierky *Po cestách vítězů* (1902) a *Ať je země písní* (1903). Ďalšiu poéziu zverejňoval v časopisoch, pre ktoré aj prekladal. Pre časopisy bol určený aj jeho román *Liduška* a viacero poviedok. Jeho literárna zdatnosť bola poznať aj na jeho odborných dielach, aj keď jeho hlavné dielo *Sociologie* vyšlo až po jeho smrti v roku 1968.

Inocent Arnošt Bláha zomrel 25. apríla 1960 v Brne.

## Bibliografia
*  *Po cestách vítězů*, 1902
*  *Ať je země písní...*, 1903
*  *Město: Sociologická studie*, 1914
*  *Mravní výchova se stanoviska sociologického*, 1921
*  *Filosofie mravnosti*, 1922
*  *K psychologii doby: Kniha studií*, 1922
*  *Současné názory mravní*, 1923
*  *Základy mravnosti*, 1923
*  *Program Strany pokrokové*, 1925
*  *Sociologie sedláka a dělníka*, 1925, 1937
*  *Zásady pokrokové politiky*, 1926
*  *Problémy lidové výchovy: Její pojem, úkoly a předpoklady*, 1927
*  *Sociologie dětství*, 1927, 1930, 1948
*  *O laický základ mravní výchovy*, 1929
*  *Dnešní krise rodinného života*, 1933, 1941, 1947
*  *Sociologie inteligence*, 1937
*  *Vědecká morálka a mravní výchova*, 1940
*  *Kultura a politika*, 1946, 1947
*  *Úkol vědy a umění v životě*, 1946
*  *Jak se dívat sociologicky na život*, 1947
*  *Ethika jako věda*, 1947, 1991
*  *Výchova k rodičovství*, 1947
*  *Sociologie*, 1968
*  *Československá sociologie. Od svého vzniku do roku 1948*, 1997

## Zborníky
* *Krásný individualism. [[Tomáš Garrigue Masaryk|T. G. Masarykovi]] k šedesátým narozeninám, 1910*, 1930

## Literatúra
* 
* 
* 
* 

## Zdroj

Kategória:Českí filozofi
Kategória:Českí spisovatelia
Kategória:Českí sociológovia
Kategória:Českí univerzitní profesori
Vladimír Forst

PhDr. **Vladimír Forst**, CSc., (* 13. júl 1921, Praha - † 28. júl 2010, Vlašim) bol významný český literárny historik, kritik, lexikograf a vedúci redaktor *Lexikonu české literatury*. 

## Život
Vyučil sa ako sústružník kovov vo firme *Sellier a Bellot* (1936-1938) a potom pracoval ako robotník. V roku 1949 absolvoval Štátny kurz pre prípravu pracujúcich na vysoké školy v Mariánskych Lázňach a následne v rokoch 1949-1953 vyštudoval češtinu, filozofiu a všeobecnú jazykovedu na Filozofickej fakulte Karlovej univerzity v Prahe. V priebehu štúdia strávil dva semestre na univerzite v Budapešti. Od roku 1956 pôsobil ako odborný asistent na Katedre českej literatúry FF UK. V roku 1957 obhájil prácu *Antonín Zápotocký spisovatel* a získal titul CSc. V roku 1966 mu bol priznaný titul PhDr. Za jeho diplomovú prácu *Česká literatura v Maďarsku*. V rokoch 1962-1991 pôsobil v Ústave pre českú literatúru ČSAV. Významnou mierou sa podieľal na vzniku *Lexikonu české literatury*, ktorého bol v rokoch  1971-1990 vedúcim redaktorom. Za túto prácu bol spolu so svojimi nástupcami vo funkcii vedúceho redaktora Jiřím Opelíkom a Ľubošom Merhautom ocenený v roku 2009 cenou Magnesia Litera za prínos českej literatúre. Bol autorom mnohých učebníc pre základné aj stredné školy. Zomrel 28. júla 2010 vo Vlašimi.

## Bibliografia
* *Realismus a modernost : Proměny v čes. próze 19. století*. Praha : Nakladatelství Československé akademie věd, 1965. 163 s. (spoluautor)
* *Martin Kukučín a čeští realisté na přelomu století*. Praha : Academia, 1969. 63 s.
* *Antonín Zápotocký-spisovatel*. Praha : Československý spisovatel, 1975. 128 s. 
* *Lexikon české literatury : osobnosti, díla, instituce : díl 1. A-G*. Praha : Academia, 1985. 900 s. (vedúci redaktor)
* *Ľudovít Štúr : [monografie s ukázkami z díla]*. Praha : Melantrich, 1986. 285 s. 
* *Živé návraty : Stati, portréty a vzpomínky*. Praha : Československý spisovatel, 1989. 272 s. ISBN 80-202-0071-1.

## Referencie

* 

## Externé odkazy
* Vladimír Forst v Slovníku českej literatúry

Kategória:Českí literárni historici
Venezuelské národné futsalové družstvo mužov

**Venezuelské národné futsalové družstvo mužov** je národné družstvo mužov, ktoré reprezentuje Venezuelu v medzinárodných futsalových súťažiach a priateľských zápasoch. Funguje pod záštitou *Federación Venezolana de Fútbol* (FVF). Prvý medzinárodný zápas absolvovalo v roku 1996, tri roky po tom, čo bola spustená futsalová liga vo Venezuele. V marci 2018 mu patrilo vo svetovom futsalovom rebríčku 30. miesto. 

## Vrcholné podujatia
Na majstrovstvá sveta FIFA sa venezuelskému družstvu nepodarilo ani raz kvalifikovať. Ani z 5 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo na poslednom8. mieste (postupovali 4 družstvá). 

Na juhoamerických majstrovstvách sa zúčastnilo spolu 7-krát. Najlepšie umiestnenie dosiahlo pri svojom prvom vystúpení v roku 2000, kde skončilo piate. Ani na ďalších turnajoch sa nikdy zo základnej skupiny neprebojovalo medzi najlepšie 4 družstvá. 

Na Juhoamerických hrách sa predstavilo iba raz, v argentínskom Mar del Plata v roku 2006. Skončilo na nich na predposlednom 9. mieste. 3-krát sa zúčastnilo aj na Bolivarianských hrách. Medailu však nevybojovalo, v roku 2009 skončilo posledné štvrté a v roku 2013, v Peru, skončilo piate po výhre v zápase o 5. miesto nad . Na turnaji v roku 2017 prehralo zápas o bronz s  a obsadilo 4. miesto.

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

;Bolivarianské hry

## Referencie

## Pozri aj
* Venezuelské národné futsalové družstvo žien
* Venezuelské národné futbalové mužstvo

## Externé odkazy
* Oficiálna stránka Federación Venezolana de Fútbol 
* Futsalová komisia FVF  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
František Nepil

**František Nepil** (* 10. február 1929, Hýskov - † 8. september 1995, Praha) bol český spisovateľ.

Po maturite na obchodnej akadémii (1948) sa stal propagačným referentom. V tom čase pracoval aj ako textár. Od roku 1969 pracoval v redakcii vysielania pre deti a mládež v Československom rozhlase. Dlhé roky pôsobil ako autor a osobitý rozprávač minifejtónov. Od roku 1972 bol spisovateľom na voľnej nohe.

V marci 1995 predniesol na výstave *[[Tomáš Garrigue Masaryk|T.G. Masaryk]], člověk a umění*, ktorú usporiadalo Masarykovo demokratické hnutie v Prahe na Národnej triede, pútavé a výborne pripravené prednášky *"Masarykovy cesty světem"* a o *"Generálovi Hasalovi-Nižborském"*. Zaujímavé bolo vtedy aj jeho rozprávanie o osudoch pamiatok na prezidenta Masaryka na Křivoklátsku (most TGM v Zbečne, busta v Nižbore) a v okolí jeho rodného Hýskova, kam sa dokonca dostal TGM z Lán aj na koni.

## Dielo
Jeho dielo bolo populárne aj vďaka jeho ranným rozhlasovým vystúpeniam.

* *Kde jsi chodil, Satane?* (1966) – súbor poviedok
* *Srpen s&nbsp;Bejbinkou* (1966)
* *Jak se dělá chalupa* (1968)
* *Střevíce z&nbsp;lýčí* (1982)
* *Dobré a&nbsp;ještě lepší jitro* (1983) – knižné vydanie jeho rozhlasových relácií
* *Apokryfy z&nbsp;éteru* (1989)
* *Kněžnin prsten* (1990)
* *Malý atlas mého srdce* (1991)
* *Dobrou a&nbsp;ještě lepší neděli* (1992)
* *Lipová alej*
* *Dobrá a&nbsp;ještě lepší jitra* (1996) – vydané posmrtne
* *Satan s&nbsp;prstenem* (1996) – vydané posmrtne

### Pre deti
* *Kola, strojky, nápady* (1963)
* *Pohádky z&nbsp;pekelce* (1967)
* *Lišky, dobrou noc* (1971)
* *Já Baryk* (1977) – tiež sfilmované ako večerníček
* *Polní žínka Evelýnka* (1979)
* *Naschválníčci* (1981)
* *Makový mužíček* (1985) – tiež sfilmované ako večerníček
* *Pět báječných strýčků (1987)*
* *Štuclinka a&nbsp;Zachumlánek* (1994)

Okrem tejto tvorby je autorom mnohých scenárov a televíznych rozprávok.

## Externé odkazy
* Rozsiahly článok s podrobným dielom a fotografiou

## Zdroj

Kategória:Českí humoristi
Kategória:Českí scenáristi
Kategória:Českí spisovatelia pre deti a mládež
Kategória:Českí skauti
Amaro Pargo

**Amaro Rodríguez Felipe y Tejera Machado** lepšie známy ako **Amaro Pargo** (* 3. máj 1678, San Cristóbal de La Laguna, Tenerife, Španielsko – † 4. október 1747, San Cristóbal de La Laguna) bol španielsky kaper. 

## Životopis
Jeho mladosť ovplyvnila prítomnosť pirátskych bánd na Kanárskych ostrovoch. Amaro Pargo bol rozporná osobnosť, ktorej sa jedni báli, druhí ho obdivovali. Na dne svojich lodí prepravoval otrokov využívaných na amerických plantážach. 

Popri svojej činnosti stretol mníšku sestru Marie de Jesus (rodená María de León Bello y Delgado) a začal pod jej vplyvom konať charitu v prospech chudobných. Stal sa aj svedkom zázrakov sestry Márie de Jesus, ktoré učinila počas svojho života.      

V roku 1725 bol Amaro Pargo povýšený do šľachtického stavu (hidalgo). Zomrel v San Cristóbal de Laguna vo svojom rodisku a bol pochovaný v kláštore „Santo Domingo de Guzmán“.

## Vplyv
V roku 2013 exhumovala jeho ostatky skupina archeológov z Madridskej univerzity, aby urobila testy DNA a rekonštruovala jeho tvár. Exhumáciu financovala spoločnosť „Ubisoft“ kvôli hre „Assassin's Creed IV: Black Flag“, v ktorej sa stal Pargo hlavnou postavou. 

## Referencie

## Externé odkazy
* Amaro Pargo 
* El pirata canario Amaro Pargo revive con Assassin´s Creed

## Zdroj

Kategória:Piráti
Revival (film)

***Revival*** (2013) je film režisérky a scenáristky Alice Nellis. Dej rozpráva príbeh členov kedysi slávnej rockovej kapely Smoke, ktorá sa rozpadla v roku 1972 a v súčasnosti uvažuje o návrate. Film bol natáčaný prevažne v septembri a októbri 2012.

Posledná klapka padla 1. novembra 2012 pri natáčaní v pražskom klube SaSaZu, kde v rámci skutočného koncertu kapely Nightwork boli natočené scény s fiktívnou kapelou Smoke aj s fiktívnou kapelou Darkwerk, ktorú ako EMO-zoskupenie zahrala kapela Nightwork.

Plagát k filmu sa fotil na Žižkove a odkazuje k fotografii na albume *[[Abbey Road (album)|Abbey Road]]* od Beatles.

Na filmovom festivale v Karlových Varoch film získal divácku cenu.

DVD s filmom a soundtrack vyšli v novembri 2013.

## Vývoj návštevnosti v českých kinách

*Údaje o divákoch a tržbách sú uvedené kumulatívne, zdrojom sú dáta prevzaté zo stránok Únie filmových distribútorov*.

## Referencie

## Zdroj

Kategória:Filmy z 2013
Kategória:České filmové komédie
Kategória:Filmy režírované Alice Nellis
Kategória:Filmy podľa názvu
Taťjana Medvecká

**Taťjana Medvecká** (* 10. november 1953, Praha) je česká herečka a dabérka, držiteľka Českého leva a dvojnásobná držiteľka Ceny Thálie.

## Životopis
Absolvovala DAMU, v rovnakom roku 1975 bola angažovaná do súboru činohry Národného divadla v Prahe . V českom filme na seba upozornila už v roku 1976 v snímke *[[Marečku, podejte mi pero!]]*, kde hrala po boku Jiřího Schmitzera. Vďaka svojmu zaujímavému hlasu sa výrazne presadila aj v dabingu.

## Ocenenia
* 1997&nbsp;–&nbsp;Cena Františka Filipovského za ženský herecký výkon v dabingu filmu Thelma a Louise
* 2000&nbsp;–&nbsp;Cena Thálie ako najlepšia česká činoherná herečka za výkon v úlohe Alžbety I. v Schillerovej *Márii Stuartovej*
* 2002&nbsp;–&nbsp;Cena Thálie ako najlepšia česká činoherná herečka za výkon v úlohe Antonie Nikolajevny v Nilinovej hre *Poprvé vdaná*
* 2007&nbsp;–&nbsp;víťazstvo v rozhlasovej súťaži *Neviditelný herec*
* 2007&nbsp;–&nbsp;Cena Komerční banky za výkon v úlohe princeznej Kosmonopolis v *Sladkém ptáčeti mládí*
* 2012&nbsp;–&nbsp;cena Český lev za Najlepší ženský herecký výkon vo vedľajšej úlohe za film *[[Dom (film)|Dom]]*
* 2012&nbsp;–&nbsp;cena Slnko v sieti za Najlepší ženský herecký výkon vo vedľajšej úlohe za film *Dom*

## Filmografia (výber)

### Televízia
* *Čertova nevěsta* (1975)
* *Nebát se a nekrást* (1979)
* *Drobečky z perníku* (2000)
* *Vrah jsi ty!* (2003)
* *O dívce, která šlápla na chléb* (2007)
* *[[Operace Silver A (film)|Operace Silver A]]* (2007)
* *Poste restante* (2009) – seriál
* *Cukrárna* (2010)
* *Obchoďák* (2012)
* *[[Horiaci ker]]* (2013)
* *[[Základka]] seriál

=== Film ===
* [[Lieta v tom|*Lieta v tom*]] ([[2023]])
* *Vrásky z lásky* ([[2012]])
* *Dom* ([[2011]])
* *Nejkrásnější hádanka* ([[2008]])
* *Bathory* ([[2008]])
* *Muka obraznosti* ([[1989]])
* *Zlatá slepice* ([[1980]]), Cizí lidé (1983)
* *Tajemství Ocelového města* ([[1978]])
* *Marečku, podejte mi pero!* ([[1976]])

== Referencie ==
<references />

== Literatúra ==
* Petr Horec, Olga Nytrová: *Ako slavívali a oslavuje slávni*, Euromedia Group a Knižní klub, Praha, [[1999]], str87-93, ISBN 80-242 -0120-8
* 
* 
* 
* Kolektív autorov: *Národní divadlo a jeho předchůdci,', Academia, Praha, 1988, str310
* Hana Konečná a kol.:*Čtení o Národním divadle*, Odeon, Praha, 1983, str335, 386, 400
* 

## Externé odkazy
* 
* 
* 
* Taťjana Medvecká na FDb.cz
* Taťjana Medvecká na Dabingforum.cz

## Zdroj

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Herečky Národného divadla (Praha)
Kategória:Držitelia Ceny Thálie
Kategória:Držitelia Českého leva
Kategória:Držitelia Slnka v sieti
Kategória:Absolventi Akadémie múzických umení v Prahe
Kategória:Osobnosti z Prahy
Toulouse (obvod)

**Toulouse** je obvod v departemente Haute-Garonne a regióne Occitánia vo Francúzsku. Člení sa ďalej na 31 kantónov a 226 obcí.

## Kantóny

## Zdroj

Kategória:Obvody v regióne Occitánia
Kategória:Haute-Garonne
Fronton (kantón)

**Fronton** je francúzsky kantón v obvode Toulouse v departemente Haute-Garonne v regióne Midi-Pyrénées. Tvorí ho 16 obcí.

## Obce kantónu
* Bouloc
* Bruguières
* Castelnau-d'Estrétefonds
* Cépet
* Fronton
* Gargas
* Gratentour
* Labastide-Saint-Sernin
* Lespinasse
* Saint-Jory
* Saint-Rustice
* Saint-Sauveur
* Vacquiers
* Villariès
* Villaudric
* Villeneuve-lès-Bouloc

## Zdroj

Kategória:Kantóny v departemente Haute-Garonne
Gabriela Preissová

**Gabriela Preissová** (rodená *Gabriela Sekerová*, pseudonym **Matylda Dumontová**, * 23. marec 1862, Kutná Hora - † 27. marec 1946, Praha) bola česká dramatička a spisovateľka, predstaviteľka realizmu a dramaturgička Národného divadla.

## Životopis
Po úmrtí otca sa rodina s otčimom presťahovala do Plaňan. Tu vychodila trojtriednu školu. V rokoch 1871-1874 bola vychovávaná v pražskej smíchovskej rodine archivára Dvorského. Jeho manželka Luisa bola jej teta z matkinej strany. V tejto rodine sa schádzali literáti ako Karolína Světlá, Eliška Krásnohorská alebo Jakub Arbes. V roku 1873 odišla na rok do Hodonína k svojmu strýkovi Karlovi Procházkovi. Tu sa zoznámila s pokladníkom Stummerovho cukrovaru Janom Preissom, za ktorého sa v roku 1880 vydala. Z Hodonína sa odsťahovala v roku 1890. Nejaký čas žila v Oslavanoch a odtiaľ podnikala cesty do Haliče a Ruska. Dva roky tiež bývala v blízkosti Klagenfurtu na statku svojho manžela, kde sa zaujímala o život korutánskych Slovincov. V roku 1894 sa zúčastnila zjazdu poľských spisovateľov v Ľvove o dva roky neskôr cestovala do Moskvy a Nižného Novgorodu. Túto cestu opísala v *Obrázcích z ruské pouti*. V roku 1897 sa manželia Preissovi presťahovali do Prahy.

Ako vdova sa druhýkrát vydala za rakúskeho plukovníka Adolfa Halbaertha. Odsťahovala sa do istrijskej Puly a podnikala odtiaľ výlety do Talianska a Francúzska. Počas prvej svetovej vojny bola obžalovaná z velezrady, keď sa verejne zastala šikanovaných ruských zajatcov. Po vojne žila v Prahe, avšak na letné mesiace jazdila do Chlumu u Třeboně. V roku 1925 bola vymenovaná riadnou členkou Českej akadémie vied a umení. V roku 1944 naposledy navštívila Slovácko a svojho syna, ktorý žil vo Strážnici. Zomrela v Prahe 4 dni po svojich 84. narodeninách a je pochovaná na vyšehradskom cintoríne.

## Dielo
Hlavnou témou v jej dielach je dedinská tragédia, hlavnou postavou býva žena. Vo svojich dielach kritizuje vplyv majetku a peňazí.

* *Čeledín a dcera ze statku*
* *Ideály*
* *Obrázky ze Slovácka*
* *Nové obrázky a črty*
* *Když hvězdy padaly*
* *Talmové zlato*
* *Porosené pavučiny*
* *Co vyprávěl život*

### Dráma
* *[[Jej pastorkyňa (opera)|Jej pastorkyňa]]* - zhudobnená Leošom Janáčkom, tragédia zo Slovácka. Mladá žena čaká nemanželské dieťa a jej matka toto dieťa zabije, aby sa mohla nevlastná dcéra výhodne vydať. Všetko je ale prezradené.
* *Gazdina roba* - zhudobnená J. B. Foersterom; Tragický príbeh krajčírky Evy, ktorá opustí muža a odíde s milencom za prácou do Rakúska. Keď pochopí, že sa kvôli nej milenec nerozvedie, utopí sa v Dunaji.
* *Podvečerní selanky*
* *Cestou za štěstím*

## Referencie

* 

## Iné projekty

## Externé odkazy
* Gabriela Preissová: Z mého alba, 1890 

Kategória:Českí spisovatelia
Kategória:Spisovatelia realizmu
Kategória:Českí dramatici
Kategória:Osobnosti z Kutnej Hory
Kategória:Pochovaní v Prahe
Lenka Termerová

**Lenka Termerová** (* 12. júl 1947, Hradec Králové) je česká herečka. Po absolutóriu DAMU pôsobila v divadle Petra Bezruča v Ostrave, neskôr prešla do Studia Ypsilon v Prahe. 

Manžel Moric Issa je televízny režisér, ich dcéra Martha je tiež herečka.

V roku 2008 získala Českého leva za vedľajšiu rolu matky vo filme Michaely Pavlátovej *Děti noci*.

## Externé odkazy
* 
* 
*  

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:Absolventi Akadémie múzických umení v Prahe
Kategória:Držitelia Českého leva
Kategória:Osobnosti z Hradca Králové
Stará kopa (prírodná rezervácia)

**Stará kopa** je prírodná rezervácia v Banskej Bystrici, ktorá sa nachádza na severozápadnej strane vrchu Stará kopa. Nie je súčasťou vyššieho chráneného územia.

Za prírodnú rezerváciu bola vyhlásená v roku 2007 a jej rozloha je . Dôvodom jej vyhlásenia bolo to, že ide o územie s izolovaným výskytom duba plstnatého (*Quercus pubescens*) a s hojným výskytom chránených a ohrozených druhov rastlín a živočíchov.

## Referencie


## Externé odkazy
* Poloha na turistickej mape

Kategória:Prírodné rezervácie v Banskobystrickom kraji
Kategória:Geografia Banskej Bystrice
Kategória:Chránené územia v okrese Banská Bystrica
Epikasté (dcéra Kalydóna)

**Epikasté** alebo **Epikasta** (*Epikasté*) je v gréckej mytológii dcéra Kalydóna z Aitólie a jeho manželky Aiolie, dcéry Amythaóna. 

Antický autor Apollodoros z Atén uvádza, že Epikasté bola dcérou Kalydóna, zakladateľa rovnomenného mesta v Aitólii. Vydala sa za Agénora a porodila mu syna Porthaóna a dcéru Démoniku. Podľa Pausania, synom Agénora bol aj Thestios, otec Lédy, manželky spartského kráľa Tyndarea. 
 
## Referencie

Kategória:Postavy gréckej mytológie
Múzejná pedagogika

náhľad|Múzejná pedagogika
**Múzejná pedagogika** je pedagogická disciplína, ktorá stavia na špecifikách učenia sa v múzeu a na predpoklade zážitku z vnímania autentického umeleckého diela či historického objektu. Výrazom múzejná pedagogika označujeme aj *aktivity*, ktoré cielene využívajú inštitúciu múzea, alebo inej kultúrnej inštitúcie k priamym vzdelávacím činnostiam.

## Formy múzejného vzdelávania
Výchova vzťahu ku kultúrnemu dedičstvu môže slúžiť ako súhrnná disciplína, ktorá má výnimočný význam pre školské vzdelávanie.

### Výchova umením
Súčasná *výchova umením* by mala priamo alebo nepriamo využívať základný kameň múzea, jeho zbierkové predmety. Vychádza z metódy objektového učenia, ktorý je zakotvený v konštruktivizme. Výchovu umením môžeme chápať ako rozvíjanie vizuálnej gramotnosti, vedenia a porozumenia umenia ako aj umeleckému remeslu, dizajnu, dejinám umenia a nášho umeleckého dedičstva.

### Oživená história
Úloha múzeí spočíva predovšetkým v tom, aby pomohla žiakom a študentom sprostredkovať historické súvislosti, najmä pomocou zbierkových predmetov, a to na ne kladie úlohu zladiť vlastné ciele a úlohy so vzdelávacími inštitúciami v oblasti vyučovania. Vyučovanie *histórie* vyžaduje dostatočnú prax v predstavivosti, tiež schopnosť študovať vlastnú históriu.

### Objektové učenie
*Objektové učenie* je základom všetkých disciplín vzdelávania v múzeu, pretože používa pre učenie múzejné zbierky. Týka najmä artefaktov vytvorených človekom. Žiaci sa učia vidieť, popisovať, zaznamenávať, klásť otázky, triediť informácie a nachádzať vzťahy.

## Iné projekty

## Zdroj
* BRABCOVÁ, Alexandra. *Brána muzea otevřená*. Náchod : Nakladatelství JUKO, 2003

Kategória:Pedagogika
Kategória:Muzeológia
Majstrovstvá sveta v krasokorčuľovaní 2009

**Majstrovstvá sveta v krasokorčuľovaní 2009** bola medzinárodná súťaž krasokorčuliarov organizovaná Medzinárodnou korčuliarskou úniou (ISU). 

Súťaž sa konala od 23. do 29. marca 2009 v americkom meste Los Angeles v multifunkčnom štadióne Staples Center. Majstrovstvá sveta 2009 boli prvým ISU šampionátom, na ktorom sa zúčastnili reprezentanti Čiernej Hory a prvými majstrovstvami sveta, ktorých sa zúčastnili reprezentanti Brazílie a Írska. Majstrovstvá prebiehali v štyroch kategóriách - muži, ženy, športové dvojice a tanečné páry. 

Pre súťaž tanečných párov bolo ako povinný tanec vybrané pasodoble. V súťaži žien vytvorila Kim Ju-na nový svetový rekord v krátkom programe s hodnotou 76,12 bodu a svetový rekord v celkovom skóre s hodnotou 207,71 bodu. V súťaži mužov v krátkom programe dosiahli Sergej Voronov a Jeremy Abbott rovnaký súčet bodov (72,15), preto o ich poradí v tejto časti súťaže rozhodla hodnota technických prvkov.

Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta, ako aj na Zimné olympijské hry 2010.

## Účastníci
### Právo účasti
Právo zúčastniť sa majstrovstiev mali športovci krajín, ktoré boli členmi Medzinárodnej korčuliarskej únie a ktorí 1. júla 2008 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. 

### Právo nominácie viacerých súťažiacich
Každá krajina mala právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta mali nasledovné krajiny právo nominovať viac ako jedného súťažiaceho:

## Program podujatia
Program podujatia podľa oficiálneho rozpisu  je uvádzaný v miestnom čase UTC-07:00: 

## Výsledky
### Muži
[náhľad|Medailisti v kategórii „Muži“: [Patrick Chan (2. miesto), Evan Lysacek (1. miesto), Brian Joubert (3. miesto)]]
[náhľad|Víťaz v kategórii „Muži“: [Evan Lysacek, USA]]

### Ženy
[náhľad|Medailistky na MS 2009: [Joannie Rochetteová (2. miesto), Kim Ju-na (1. miesto), Miki Andová (3. miesto)]]
[náhľad|Víťazka v kategórii „Ženy“: [Kim Ju-na, Južná Kórea]]

WD = withdrawn (odstúpila zo súťaže)

### Športové dvojice
[náhľad|Medailisti na MS 2009 v kategórii „Športové dvojice“: [Čang Tan / Čang Chao (2. miesto), Aljona Savchenková / Robin Szolkowy (1. miesto), Juko Kavagutiová / Alexandr Smirnov (3. miesto)]]

### Tanečné páry
[náhľad|Víťazi na MS 2009 v kategórii „Tanečné páry“: [Oxana Alexandrovna Domninová|Oxana Domninová / Maxim Šabalin]]

## Medailová bilancia

## Referencie

## Iné projekty

## Externé odkazy
* Oficiálnа stránka MS 2009  
* MS 2009 na oficiálnej stránke ISU 
* Výsledky MS 2009 na oficiálnej stránke ISU 

2009
Kategória:Krasokorčuľovanie v 2009
Krasokorčuľovanie
Kategória:2009 v USA
Werner I.

**Werner I.** (, * 1030 - † 11. november 1096) bol tretí syn Radbota Habsburského. Jeho následníkom bol Otto II.

V roku 1082 sa vzdal vlády nad kláštorom Muri a dal prostredníctvom mníchov z kláštora v St. Blasien zrušiť staré obyčaje. Muri bolo premenené na ochrannú rychtu (Schutzvogtei).

## Externé odkazy
* Habsburgovci

## Zdroj

Kategória:Habsburgovci
Kategória:Narodenia v 1030
Kategória:Úmrtia 11. novembra
Kategória:Úmrtia v 1096
Kategória:Šľachta